
CONSILIUL JUDEŢEAN
HOTĂRÂRE
privind înființarea Consiliului Județean al Tinerilor 
Bistrița-Năsăud
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 27 consilieri judeţeni;

 
Având în vedere:
- expunerea de motive nr. IX/11746 din 21 august 2014 a Preşedintelui Consiliului Judeţean Bistriţa-Năsăud;
- raportul comun nr. IIIA/11747 din 21 august 2014 al Direcţiei dezvoltare durabilă și Direcției economice;
- prevederile art. 10 ale Legii 350/2006 - Legea tinerilor, cu modificările și completările ulterioare;
- raportul nr. IB/12111 din 28.08.2014 al Comisiei de administrație;
- raportul nr. IB/12112 din 28.08.2014 al Comisiei economice;

- raportul nr. IB/12113 din 28.08.2014 al Comisiei de cultură.
În temeiul dispoziţiilor art. 91, alin.(1) lit.d) și alin.(5) lit.a), pct. 5, art. 97 alin.(1) şi art. 115 alin.(1) lit.c) din Legea nr. 215/2001 privind administraţia publică locală, republicată, cu modificările și completările ulterioare,
HOTĂRĂŞTE :
Art.1. Se aprobă înființarea Consiliului Județean al Tinerilor Bistrița-Năsăud ca și structură consultativă și de sprijin pe lângă Consiliul Județean Bistrița-Năsăud, structură apolitică.

Art.2. (1) Consiliul Județean al Tinerilor Bistrița-Năsăud este format din 31 de membri aleși, din care 1 președinte și 2 vicepreședinți.
(2) Mandatul membrilor Consiliul Județean al Tinerilor Bistrița-Năsăud este de 2 ani.

Art.3. Comitetul de organizare și desfășurare al alegerilor va fi numit prin dispoziția Președintelui Consiliului Județean Bistrița-Năsăud.
Art.4. Se aprobă Regulamentul de organizare și desfășurare a alegerilor în vederea constituirii Consiliului Județean al Tinerilor Bistrița-Năsăud, conform Anexei nr.1.
Art.5. Se aprobă numerotarea și delimitarea circumscripților electorale, precum și numărul de mandate pe circumscripții electorale, conform Anexei nr.2. 
Art.6. Anexele nr. 1-2 fac parte integrantă din prezenta hotărâre.

Art.7. Calendarul desfășurării alegerilor pentru constituirea Consiliului Județean al Tinerilor Bistrița-Năsăud se stabilește prin dispoziția Președintelui Consiliului Județean Bistrița-Năsăud cu consultarea Inspectoratului Școlar Județean Bistrița-Năsăud.

Art.8. Cheltuilelile ocazionate cu organizarea și desfășurarea alegerilor privind reprezentanții în Consiliul Județean al Tinerilor Bistrița-Năsăud vor fi suportate din bugetul Consiliului Judeţean Bistriţa-Năsăud, Capitolul 54.02.50 – Alte servicii publice generale.
Art.9. După constituirea Consiliului Județean al Tinerilor Bistrița-Năsăud, structura nou constituită va elabora Regulamentul de organizare și funcționare al Consiliului Județean al Tinerilor Bistrița-Năsăud, care va fi aprobat prin dispoziția Președintelui Consiliului Județean Bistrița-Năsăud.

Art.10. Prezenta hotărâre a fost adoptată cu un număr de 25 voturi  „pentru”.

Art.11. Cu ducere la îndeplinire a prevederilor prezentei hotărâri se încredinţează Direcţia dezvoltare durabilă, Direcția economică, Cabinet Președinte și Serviciul Public Comunitar de Evidență a Persoanelor al Județului Bistrița-Năsăud.
Art.12. Prezenta hotărâre se comunică de către Serviciul administraţie şi relaţii publice la:

· Cabinet Președinte;

· Administrator public;

· Direcţia dezvoltare durabilă;

· Direcția Economică;
· Serviciul Public Comunitar de Evidență a Persoanelor al Județului 
    Bistrița-Năsăud;

· Inspectoratul Școlar Județean Bistrița-Năsăud;

· Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

